Patrick Keheille

Patrick Keheille —ofizialki frantsesez QueheilleQueheille idazten du Davantek ere, baina sarritan Keheille idatzita ageri da deitura hau euskaraz (adibidez, https://web.archive.org/web/20131203035025/http://www.jakingunea.com/50urte/pdf/Jakin02_133/Jakin02_133_063.pdf Euskal Kultura 2002 artikuluan). Euskaltzaindiak ez du deitura horren euskal idazkera arautu; hala ere, keheila hitza jaso du Hiztegi Batuan, «kereta» (kanaberaz edo egindako hesia) esanahiarekin, zubereraz erabilia.— (Oloroe-Donamaria, Bearno, 1964ko azaroaren 6a) zuberotar idazlea da; zehazki, barkoxtarra da, jaiotzez baizik ez baita oloroetarra. Kanpo ezizenaz ere ezaguna da (familiaren etxearen izena da) eta pastoralak idazteagatik nabaritu da.

 Biografia 
Barkoxeko Kanpo etxean bizi da familiarekin. Hiru alaba ditu: Otxanda, Kleina eta Margita.

Kultura ekimenak bultzatzen dituen Barkoxeko Etxahun elkarteko zein Sohütako Eperra ikastolako guraso elkarteko lehendakaria da.

Dantza munduan gaztetandik murgilduta, Zuberoako herrietako dantza eskolak koordinatzen dituen Aitzindariak elkartearen sorreran parte hartu zuen 1989an.

 Lanak 
Kobla idazle trebea da Davanten arabera; 1999an Etxahun-Iruri lehiaketa irabazi zuen. Ürrüstoitarrak bere antologian Xibero bat, bi Etxahun saritua biltzen du.

Pastoralak idaztea izan du lehentasuna. Bi hauek ditu idatzita, biak Barkoxe bere herriarentzat:
 Herriko semeak,Euskonews pastoral honetaz. 1998an emana. Hiru barkoxtarren gainekoa da: Beñat Mardo, Pierre Topet eta Léon Uthurburu. Davantek pastoral honetako Azken perediküa jasotzen du.
 Xahakoa, 2010ean taularatutakoa.Berria Xiberoko Botzan. Alexis Etxekopar Attuli herrikideari eskainia.

Ohikoa den bezala, pastorala egin aurreko urtean maskarada antolatu zuten 2009an barkoxtarrek eta bertan ere ibili zen Keheille parte hartzen.2009ko maskarada Berrian.

Betiere herri-antzerkiaren munduan, molde berriko obra bat egin zuen 2002an: Lau bürü.Ikuskizun honen berri Allande Sokarrosek kontatua. Hau ere Barkoxen, udan eta bi emanalditan taularatua. Euskal kulturaren historiaren bilakaera zein balizko etorkizunaren ironiazko ikuspegia ematen du.

2006an bere beste gai kutuna den dantza jorratu zuen Aitzina Pika ikuskizunarekin.Elkarrizketa ikuskizunaren harira. Maulen (1300 ikusle) urriaren 28an eman eta gero Arrasate, Getxo, Biarritz eta Amurrio bisitatu zituen, berez ohikoa ez den moduan.Ikusikzun honen berri. EKEren webgunean.

 Erreferentziak 
 Jean-Louis Davant: Zuberoako literaturaz. Antologia laburra, Euskaltzaindia, Bilbo, 2008; 151. eta 163-165.or.

 Kanpo estekak 
 Miel Anjel ELUSTONDO: «Patrick Queheille, "Kanpo": "Hegoaldekoek uste dute paradisu batera etortzen direla Zuberoara"», Argia, 2053. zenbakia, 2006-09-10.

Kategoria:Barkoxtarrak
Kategoria:Zuberoako idazleak
Kategoria:Euskal Herriko koreografoak
Kategoria:Pastoralgileak